
ROMÂNIA

JUDEŢUL TIMIŞ
MUNICIPIUL TIMIŞOARA

DIRECȚIA PATRIMONIU
SERVICIUL LOCUINȚE ȘI PREEM’IUNI
Nr. TMI2023-012715/14.11.2023
_____________________________________________________________________


                    Bd. C.D. Loga nr. 1, Timişoara, tel: +40 256 – 969, e-mail simona.balan@primariatm.ro 



RAPORT DE SPECIALITATE
privind aprobarea schimbării destinației apartamentului nr.10, compus din 1 cameră și 1 magazie, 
situat în imobilului din Timișoara, str. Petru Rareș nr.3, în magazie (2 încăperi)
Având în vedere Referatul de aprobare al proiectului de hotărâre al Primarului Municipiului Timișoara privind aprobarea schimbării apartamentului nr.10, compus din 1 cameră și 1 magazie, situat în imobilului din Timișoara, str. Petru Rareș nr.3, în magazie (2 încăperi);
Facem următoarele precizări:



Apartamentul 10 din str. Petru Rareș nr.3 se află în proprietatea Statului Român în administrarea Consiliului Local. Acest spațiu nu constituie o unitate locativă și nu poate fi repartizat ca apartament, fiind compus din o singură cameră și o magazie, conform Cărții Funciare nr.411851-C1-U7 Timișoara. Camera are o suprafață de 8,5 mp iar magazia o suprafață de 4,5 mp. Potrivit prevederilor Legii nr.114/1996, republicată, locuința este o ”Construcție alcătuită din una sau mai multe camere de locuit, cu dependințele, dotările și utilitățile necesare, care satisface cerințele de locuit ale unei persoane sau familii.” 

De asemenea, acest spațiu nu îndeplinește cerințele minimale prevăzute de Anexa 1 din Legea 114/1996 republicată, respectiv:

- acces liber individual la spațiul locuibil, fără tulburarea posesiei și a folosinței exclusive a spațiului deținut de către o alta persoana sau familie; 

- spațiu pentru odihna; 

- spațiu pentru prepararea hranei; 
- grup sanitar; 

- acces la energia electrica și apa potabilă, evacuarea controlată a apelor uzate și a reziduurilor menajere.
  
În ședința Comisiei de locuințe din data de 16.02.2023, s-a hotărât schimbarea destinației acestuia din locuință în magazie pentru a putea fi valorificat prin închiriere.



Astfel, având în vedere Acordul cadru nr.115/ 28.12.2021 cu SC Prometer SRL, având ca obiect: Prestare servicii prevăzute în caietul de sarcini în domeniul cadastrului și topografiei, excepție făcând terenurile  forestiere și terenurile aferente construcțiilor vândute în baza Legii nr.112/1995, imobile situate la SUD de Canalul Bega, s-a întocmit documentația pentru schimbarea destinației, în baza referatului cu nr. SC2023-5868/07.03.2023, care a stat la baza emiterii Certificatul de Urbanism nr.1408/26.06.2023 ”pentru schimbare de destinație, fără lucrări de construcții , din ap.10 – spațiu de locuit în magazie conform Legii nr. 50/1991, art..11, alin.(2), lit.h) și alin.(4).”



Prin Certificatul de Urbanism menționat, în vederea depunerii documentației  pentru eliberarea Certificatului de Existență, se solicită obținerea acordului Consiliului Local al Municipiului Timișoara.
Având în vedere prevederile legale și faptul că acest spațiu nu poate fi închiriat ca locuință, în vederea valorificării acestuia prin închiriere, considerăm că proiectul de hotărâre privind aprobarea schimbării destinației apartamentului nr.10, compus din 1 cameră și 1 magazie, situat în imobilului din Timișoara, str. Petru Rareș nr.3, în magazie (2 încăperi), îndeplinește condițiile pentru a fi supus dezbaterii și aprobării plenului consiliului local.

                             DIRECTOR,




 ȘEF SERVICIU,

              Cristian Franțescu




    Simona Bălan

